
О СТАТЬЕ 


Ключевые слова: умственно Аннотация: В статье описывается 
отсталые учащиеся, обучение грамоте, работа по обучению грамоте умственно 
специальная школа, каракалпакский язык, отсталых школьников на каракалпакском 
учебный процесс, коррекция, умственная языке и проблемът зффективной 
отсталость, специальный учебник, организации этого процесса и 


образовательная программа. рекомендации по их устранению. 
КИРИШ 

Акли заиф болаларнинг ихтисослаштирилган махсус мактабда таълим олиш 
жараёнини муҳим босқичларидан бири бу саводга ўргатиш жараёнидир. 

Ушбу босқич давомида улар нафақ ўқиш ёзишни ўрганадилар, балки эшитув 
идрокини ривожлантириш, нутқининг фонетик-фонематик томонини коррекциялаш, 
сенсомотор соҳадаги камчиликларни коррекциялаш ишлари олиб борилади. 

Саводга ўргатиш босқичи таълим ва коррекция жараёнининг муҳим бўғиниҳамдир. 
Чунки ақли заиф болалар томонидан ўқув давомида мактаб материалларини ўзлаштириш 
сифати ушбу босқичнинг вазифаларини муваффақиятли амалга оширишга боғликдир. Бу 
эса ўз навбатида болаларнинг ижтимоий мослашув самарадорлигини оширишга ҳам 


хизмат қилади. 
АСОСИЙ ҚИСМ 

Ихтисослаштирилган махсус мактабда саводга ўргатиш ишларини 
олигофреноредагогиканинг принцип, метод, усуллари, ташкилий формалари асосида 
амалга ошириш зарурлиги олимлардан Г.М.Дульнев, Х.С.Замский, А.Н.Граборов, 
М.Ф.Гнездилов, В.Г.Петрова, А .К.Аксёнова, В.В.Воронкова ва бошқалар 
олигофреноредагогикага оид адабиётларда таъкидланган. 

Қорақалпоғистон Республикасида бошланғич синфда болаларни саводга ўргатишга 
оид ишлар Қ.Пирниязов, А.К,Пирниязов ва Қ.Бекниязов томонидан олиб борилган. 
Умумтаълим мактабларида саводга ўргатиш дарсларини тўғри ташкил этиш принциплари, 
метод ва усулларини ўз тадқиқот ишларида кўрсатиб ўтганлар. 

Махсус она тили методикасига доир адабиётларда М.Ф.Гнездилов, З.Н.Смирнова, 


А .К.Аксёнова, В.В.Воронкова, Г.И.Данилкина, Л.В.Занков, В.Г.Петрова, К.К.Омирбекова, 

В.С.Рахманова, Н.В.Соседова ва бошқалар фикрича ўқувчиларни ўқиш ва ёзишга ўргатиш 
учун она тилидаги товушларга ва уларни ёзувда ифода этиш системасига мувофиқ 
келадиган, ақли заиф ўқувчиларининг психик хусусиятларини, шунингдек мактабга 
келган болаларнинг ўзлаштириш қобилиятларини ҳисобга олувчи, махсус муассасанинг 
таълим ва тарбия вазифаларига тўлиқ жавоб бера оладиган усуллар бўлиши керак. Бундай 
усул -таҳлил таркиб товуш усулидир [1]. 

«Ҳозирги замон таҳлил -таркиб асосидаги товуш усули ўқувчиларни 

ҳар томонлама камол тортириб бориш, дунёқарашини кенгайтириш, маърифатли - 
маънавиятли қилиб тарбиялаб боришни ҳам назарда тутади. 

Ихтисослаштирилган махсус мактаб ўқувчиларини тўғри ўқишга ўргатиш учун 
уларнинг психологик хусусиятлари, иш қобилияти , қизиқиши, имкониятлари каби ва 
бошқа руҳий ҳолатларини ҳисобга олиш зарурлигини кўрсатиб, ўз асарларида бу ишни 
ташкил этиш шакллари, тамойиллари, усулларини ёритиб берганлар. 

Ўзбекистонда ақли заиф болаларни саводга ўргатиш жараёнлари В.С.Рахмонова 
томонидан ишлаб чиқилган “Ақлий ривожланишида нуқсони бўлган ўқувчилар таълим 
олаётган ихтисослаштирилган ёрдамчи мактаблар учун она тили, ўқиш, нутқ ўстириш 
ўкув дастури” асосида олиб борилади. Ушбу дастурда ўқувчиларнинг билим, кўникма ва 
малакаларга қўйиладиган талаблар, таълимий ва тарбиявий вазифалар, мақсадлари 
келтирилиб ўтилган. 

Юқорида келтирилган маълумотларнинг таҳлили шуни кўрсатадики ақли заиф 
болалар билан педагогик - коррекцион ишларнинг олиб борилишига, таълим - тарбия 
жараёнларини тугри ташкиллаштиришга оид изланишлар чет давлатларида ва 
Ўзбекистонда бир қатор олимлар томонидан олиб борилганлигини тасдиқлайди. 

Лекин бу каби тадқиқот ишлари Кораколпогистон Республикасида олиб борилмаган. 
Бу эса интеллектида нуқсони бўлган болаларни саводга ўргатиш ишлари болалар 
томонидан самарали ўзлаштиришда орқада колишларни кўрсатмоқда. 

Қорақалпоқ тилининг тил ҳусусиятлари қатор олимлар томонидан ўрганилганлигига 
қарамай ҳозирги кунга қадар акли заиф болалар таълими учун мослаштирилган махсус 
дарсликлар ишлаб чиқилмаган. 

Қорақалпоғистон Республикасида интеллектида нуқсони бўлган ақли заиф 
болаларни ўқитиш ва тарбиялаш учун дастлабки таълим муассаси 1978- йилда Хўжайли 
туманида 3 – сонли ёрдамчи мактаб интернати сифатида ўз фаолиятини бошлаган. Орадан 
ўн йил ўтгач, яъни 1988 - йилда 3 - сонли Республика махсус мактаб интернатига 


айлантирилди. Ҳозирги вақтда эса ихтисослаштирилган ақли заиф болалар мактаб 

интернати сифатида уз фаолиятини юритиб келмоқда. Охирги 4 йил ичида 2016 - 2017 
ўкув йилида 200 нафар ўкувчи, 2017-2018 ўкув йилида мактабда 251 нафар ўқувчи, 2018- 
2019 ўқув йилида 260 нафар ўқувчи, 2019-2020 ўқув йилида 272 нафар ўқувчи таҳсил 
олаётганини  курсатишимиз мумкин. Ушбу рақамлардан кӱриниб турибдики 
ихтисослаштирилган ёрдамчи мактабга қамраб олинаётган болаларнинг сони йилдан 
йилга ошиб боряпти. 

Қорақалпоғистон Республикасида қорақалпоқ тилини ўқитиш ишлари бўйича 
С.Мажитов, К.Убайдуллаев, А.Есемуратов, А .Даўлетов, Д.С.Насыров ва бошқалар қатор 
тадқиқот ишларини олиб боришган. 

С. Мажитов қорақалпоқ тилидаги ўқиш китобларини яратишда ва лотинча 
қорақалпоқ алфавитининг лойиҳасини яратишда ўз фаоллигини кўрсатган. 1925 - йилда 
чиқазилган энг биринчи қорақалпоқлар учун араб алфавитидаги алифбо китобининг 
муаллифи. 

А. Есемуратов асосан қорақалпоқ тилини ўқитиш масалаларига оид изланишлар, 
тадқиқотлар билан шуғулланган. Қорақалпоқ тили бўйича мактаб дарсликларини яратиш 
ишлари билан шуғулланган. У 10дан ортиқ мактаб дарсликлари, дастур ва услубий 
қўлланмаларнинг муаллифиҳамдир. 

К.Убайдуллаев ва Д.С.Насыровлар, А.Давлетов қорақалпоқ имлосини тузишда, 
унинг алфавит ва орфографиясини, фонетик хусусиятларини такомиллаштириб, бир 
системага солишда илмий изланишлар олиб боришган. 

Чет эл олимларидан И.М.Плоткина, Э.Ф.Соботович ва Г.А .Игонинанинг асарларида 
ақлий ривожланишида нуқсони бўлган болаларда ёзувдаги бузилишларини ўрганишда энг 
кенг қамровли ёндашув таъкидланган. 

Тадкикотчиларнинг фикрига кўра, ҳарфлар қаторини шакллантириш функцияси 
ақлий заиф бўлган укувчиларда сўз тузилишини таҳлил қилиш ва синтез қилишнинг 
бузилишига олиб келадиган ақлий жараёнлар (эшитиш диққати, эшитиш хотираси, нутқий 
тафаккурнинг баъзи операциялари) натижасида ҳосил бўлади. Бундан ташқари, 
лингвистик омиллар ёзувнинг бузилиш механизмларига таъсир қилади: сўзнинг овозли - 
бўғинли тузилиши, бўғинли конструкцияларнинг мураккаблиги, товуш қаторининг 
узунлиги. 

Кўпгина олимлар ёзувнинг бузилиши ақлий жараёнларнинг шаклланиши, оғзаки 
нутқнинг ва ритмик ҳиссиётнинг, эшитув идрокининг, қўл ҳаракатларининг бузилиши 


билан боғлайдилар. 

Бу тоифадаги болалар билан коррекцион ишларни ташкил этишда укитувчи 
томонидан саводга ургатишнинг турли омилларини хисобга олишлари керак. 

А. М. Богуш, Л. И. Божович, Е. В. Бунеева, Р. Н. Бунеев, Н. В. Дурова, 
Л. С. Сильченкова, В. И. Яшиналар болаларни ўқиш ва ёзишни ўрганишга тайёрлаш билан 
шуғулланишган. 

Болаларнинг нутқини ривожлантириш - бу боланинг мактабда ўқишга 
тайёрлигининг кўрсаткичларидан бири бўлиб, ўқиш ва ёзишни муваффақиятли ўрганиш 
гаровидир, ёзма нутқ оғзаки нутқ асосида шаклланади. 

Қорақалпоғистон Республикасида ақли заиф болалар учун ихтисослаштирилган 
давлат таълим муассасаси (мактаб - интернати) да ҳам таълим - тарбия жараёнлари ушбу 
дастурга асосланган ҳолда олиб борилади. 

Ихтисослаштирилган ақли заиф болалар мактаб - интернати қорақалпоқ синфларида 
шу кунга қадар ўз она тилларида акли заиф болалар учун махсус дарсликлар ҳаттоки 
алифбонинг яратилмаганлиги қуйида келтириб ўтиладиган саводга ўргатиш усулларининг 
ижросининг кешиктирилишига ва уларнинг болалар томонидан ўзлаштиришига ўзининг 
салбий таъсирини кўрсатмоқда. 

Мактаб интернат ўзбек тилидаги махсус дарсликлар билан таъминланган. Лекин 
таълим тили қорақалпоқ тили бўлганлиги боис ўқитувчилар қорақалпоқ тилидаги 
оммавий мактабларнинг дарсликларини фойдаланишга мажбур. Бунинг асосий 
сабабларидан бири Узбек ва қорақалпоқ алифбосидаги ҳарфлар ва уларининг 
талаффузидаги тофовутдир. Ўзбек тилида 29 ҳарф бўлса, қорақалпоқ тилида эса 34та ҳарф 
мавжуд. Иккала тилда ам учрашадиган йрим ҳарфларнинг талаффузи ҳам икки хил. 
Ўзбекча О ҳарфи қорақалпоқ тилида русча О каби талаффуз қилинади. Яъни бола “олма”, 
“нон” сўзини ўқиганда уни русча талаффуз қилгани каби ўқийди. Ваҳоланки, қорақалпоқ 
тилида ушбу сўзлар “алма”, “нан” деб ўқилиши лозим. 

Ўзбекча нг дифтонги ва ъ (“) тутуқ белгиси қорақалпоқ тилида учрамагани каби, 
қорақалпоқ тилида (1, й, ћ,а ж, с) хам ўзбек алифбосида учрамайдиган ҳарфлар мавжуд. 

Шуни ҳам алоҳида таъкидлаб ўтиш жоизки, ҳарфларнинг ўргатилиш кетма - кетлиги 
ҳам бир - бирига тўғри келмайди. Ўзбек тилида биринчи О о, А а, Ии, Ў ў ҳарфларидан 
бошланса, қорақалпоқ тилида саводга ўргатиш ишлари А а, Н н, Л л, О о ҳарфларидан 
бошланади. Шу каби ҳолатлар қорақалпоқ тилида саводга ўргатиш ишларининг 


самарадорлигига ўз таъсирини кўрсатиб келмокда. 

ХУЛОСА 

Юқорида келтирилган фикрларга қўра болани ўқиш ва ёзишга ўргатишда майда кул 
моторикасини ва билиш жараёнларига хизмат қиладиган кўрув идроки, фазовий мўлжал 
олиши, фонетик - фонематик эшитувини ривожлантириш саводга ўргатишда зарур 
шартларнинг биридир. Албатта бу ишлар алифбегача бўлган даврда амалга оширилиб, 
интеллектида нуқсони бўлган болаларни алифбе даврига тайёрлаб боради. 

Алифбе даврида саводга ўргатиш жараёнини самарали ташкил этиш ҳам болалар 
таълим оладиган тилнинг фонетик-фонематик хусусиятларини инобатга олган ҳолда олиб 
борилиши билан ҳам боғлиқдир. 

Келтирилган қатор муаммоларни ҳал этиш ва корақалпоқ синфида таълим оладиган 
ақли заиф болалар билан саводга ўргатиш жараёнини самарали ташкил этиш учун тилнинг 
фонетик хусусиятларини инобатга олган ҳолда дастур, дарслик ва методик тавсияларни 
ишлаб чиқишдек муҳим вазифаларни олдимизга қўяди. 

